
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απαλλαγή από την υποχρέωση προσκόμισης αποδεικτικού ενημερό¬ 
τητας των υπό εκκαθάριση εταιρειών «ΡΕΚΓΙΕ Σ. ΠΡΟΤΣΑ- 
ΑΟΓΛΟΤ & Υιός ΑΕ» και Κ. ΦΑΝΕΣΤΡΟΠΟΥΛΟΣ ΑΕ» από 

10.5.1988 μέχρι 31.5.1988. 1 

• Ανεκτές προσμείξεις ΟΚΖΟΓΟΕ. Σήμανση - Προφυλάξεις. 2 

Κήρυξη υποχρεωτικής της με αριθμό 6/85 απόφασης του ΔΔΔΔ 
Αάρισας για τους όρους αμοιβής και εργασίας των πτυχιούχων 

τεχνικών και μη 304 ΓΙΕΒ Βελεστΐνου. 3 

Αναγνώριση Νοσοκομειακών Μονάδων ως κατάλληλων για 

άσκηση των γιατρών. 4 

Έγκριση πρόσληψης προσωπικού στο ΤΑΧΔΙΚ . 5 

Καθορισμός αριθμού προσώπων που θα απασχοληθούν στις Π.Α., 
Σ.Ν., ΧΑΣΟΟ και Μ.Δ.Δ.Ε., με σύμβαση μίσθωσης έργου . 6 
Συγώνευση, μετονομασία και ανακατανομή των κλινικών και εργαστη¬ 
ριακών μονάδων του Τμήματος Ιατρικής της Σχολής Επιστημών 

Υγείας του Πανεπιστημίου Κρήτης.7 

Πρόσληψη προσωπικού με σχέση εργασίας ιδιωτ. δικαίου ορισμένου 
χρόνου στο Εμπορικό και Βιομηχανικό Επιμελητήριο Άρ¬ 
γους. 8 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Οροι κυκλοφορίας τούβλων και κεραμιδιών. 9 

Καθορισμός νέων τιμών πώλησης ψωμιού σε ορισμένες περιοχές 
λόγω πρόσθετων μεταφορικών εξόδων.10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 41330/ΙΙΙ-101 (1) 

Απαλλαγή από την υποχρέωση προσκόμισης αποδεικτικού ενημερότη¬ 
τας των υπό εκκαθάριση εταιρειών «ΡΕΚΕΙΕ Σ. ΠΡΟΥΣΑΛΟ- 
ΓΛΟΥ & Υιός ΑΕ, και Κ. ΦΑΝΕΣΤΡΟΠΟΥΛΟΣ ΑΕ» από 
10.5.1988 μέχρι 31.5.1988. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «Πε 
ρυθμίσεως ειδικών τινών περιπτώσεων εφαρμογής του Νόμου περί ί 
σπράξεως Δημοσίων Εσόδων και άλλων τινών διατάξεων». 

2. Την απόφαση μας 247793/1956 (ΦΕΚ 199 Β/1956) «πε 
αποδεικτικού ενημερότητας των προς το Δημόσιο χρεών» όπως τροπ 
ποιήθηκε και συμπληρώθηκε μεταγενέστερα. 

3. Την απόφαση μας 19726/29.2.88 με την οποία είχαμε χορηγέ 
σει απαλλαγή από την υποχρέωση προσκόμισης αποδεικτικού ενημερ* 
τητος σε ορισμένες υπό ειδική εκκαθάριση προβληματικές επιχειρήσει 
για διευκόλυνση του έργου της εκκαθάρισης. 

1 Γα από 29.4.88 και 2,5.88 αιτήματα αντίστοιχα των υπό ειδι> 


εκκαθάριση προβληματικών εταιρειών, σύμφωνα με τις διατάξεις του 
άρθρου 9 του Ν. 1386/83. «Κ. ΦΑΝΕΣΤΡΟΠΟΥΛΟΣ ΑΕ» και 
«ΡΕΚΕΙΕ Σ. ΠΡΟΥΣΑΛΟΓΛΟΥ & Υιός ΑΕ» με τα οποία ζητούν πα¬ 
ράταση της παραπάνω απόφασης για να διευκολυνθεί το έργο της εκκα¬ 
θάρισης. 

5. Την απόφαση του Πρωθυπουργού και του Υπουργού Οικονομικών 
2389/1987 με την οποία ανατίθενται αρμοδιότητες στον Υφυπουργό 
Οικονομικών, αποφασίζουμε: 

Απαλλάσσουμε τις υπό ειδική εκκαθάριση εταιρείες «Κ. ΦΑΝΕ¬ 
ΣΤΡΟΠΟΥΛΟΣ ΑΕ» και «ΡΕΚΕΙΕ Σ. ΠΡΟΥΣΑΛΟΓΛΟΥ & Υιός 
ΑΕ» από την υποχρέωση προσκόμισης αποδεικτικού ενημερότητας για 
τα χρέη τους προς το Δημόσιο, όπου αυτό απαιτείται για το χρονικό διά¬ 
στημα 10.5.1988 μέχρι 31.5.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 ΜαΓου 1988 

Ο ΥΦΥΠΟΥΡΓΟΣ 

ΣΠ.ΚΑΛΟΥΔΗΣ 

-4- 

Αριθ. 73688 (2) 

Ανεκτές προσμείξεις ΟΙΟΟΓΟΕ. Σήμανση - Προφυλάξεις. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Ν. 721/77 για την έγκριση κυκλοφορίας και τον έλεγχο των 
γεωργικών φαρμάκων και ειδικότερα τις διατάξεις του άρθρου 14 παρ. 
δ, η και ηι του άρθρου 22 παρ. 1. 

2. Τη γνωμοδότηση αριθ. 7/1η Συνεδρίαση / 1988 του ΑΣΥΓΕΦ. 

3. Την ανάγκη να έχουν όλα τα σκευάσματα με το ίδιο δρων συστα¬ 
τικό την ίδια σήμανση και περιορισμούς. 

4. Τις αριθ. 344172/7.5.86 (ΦΕΚ 318/Β/9.9.86) και 260347/ 
16.2.87 (ΦΕΚ 83/Β/16.2.87) κοινές αποφάσεις του Πρωθυπουργού 
και του Υπουργού Γεωργίας «περί αναθέσεως αρμοδιοτήτων Υπουργού 
Γεωργίας στους Υφυπουργούς Δημ. Πιτσιώρη και Κ. Τσιγαρίδα», απο 
φασίζουμε: 

1. Από 1.9.88 απαγορεύουμε την εισαγωγή του τεχνικά καθαρού 
ΟΙΟΟΓΟΕ που περιέχει πάνω από 2,5% ΩΌΤ και τ' ανάλογά του. Το 
ίδιο ισχύει και για την εισαγωγή σκευασμάτων του εφόσον η περιεκτικό- 
τητά του στις ίδιες προσμείξεις είναι μεγαλύτερη από εκείνη που προκύ¬ 
πτει αναλογικά με βάση την περιεκτικότητά του σε ΏΙΕΟΓΟΕ. 

2. Κατατάσσουμε τα σκευάσματα του ΕΜΟΟΓΟΕ, οποιασδήποτε 
μορφής και περιεκτικότητας, στην 3η κατηγορία τοξικότητας λόγω του 
ερεθισμού που μπορεί να προκαλέσουν στο δέρμα. Συμπληρωματική σή¬ 
μανση των σκευασμάτων αυτών με βάση την οξεία από στόματος τοξι¬ 
κότητα θα γίνεται με βάση την περιεκτικότητά τους, τόσο σε ΟΙΟΟΓΟΕ 
όσο και σε τυχόν άλλα δρώντα συστατικά, 

3. Ορίζουμε ότι στην ετικέττα όλων των σκευασμάτων που περιέχουν 
ΠΙΕΟΙΟΕ και προορίζονται για λιανική πώληση στους παραγωγούς θ' 
αναγράφονται ή θα φέρονται σε αυτοκόλλητο, στερεά επικολλημένο και 

οι εξής φράσεις. Μετά την 1.1.90 οι ενδείξεις αυτές θα είναι έντυπες και 
όχι σε αυτοκόλλητο. 

- Προκαλεί ερεθισμό στο δέρμα. 

- Τοξικό για τα ψάρια. 

- Μπορεί να προκαλέσει χρόνιες βλάβες στον ανθρώπινο οργανισμό. 

Προφυλάξεις 

- Φυλάξτε το μακριά από παιδιά, τρόφιμα και ποτά, καθώς και ζωο¬ 
τροφές. 

- Μην τρώτε, μην πίνετε και μην καπνίζετε πριν τελειώσετε τον ψε¬ 
κασμό και πλυθείτε καλά. 

- Μην εισπνέετε το ψεκαστικό υγρό. 

- Φοράτε φόρμα, μπότες, γάντια και γυαλιά. 

- Βγάλτε αμέσως τα βρεγμένα ρούχα και πλυθείτε καλά με άφθονο 
νερό και σαπούνι. 

- Αν πέσει στα μάτια, ρίξτε άφθονο νερό επί 15*. 

- Μη μολύνετε τα νερά. 

- Καταστρέψτε τα κενά συσκευασίας. 

- Δεν υπάρχει ειδικό αντίδοτο. Συστηματική θεραπεία. 

- Τηλέφωνο Κέντρου Δηλητηριάσεων; 7793777 

Μπορεί να προκαλέσει ανθεκτικότητα στ' ακάρεα. Αν παρατηρηθεί 
μην αυξάνετε τις δόσεις. Χρησιμοποιείται σκεύασμα με άλλη δραστική 
ουσία (Συμβουλευθείτε γεωπόνο). 

4. Ορίζουμε το χρονικό διάστημα που πρέπει να μεσολαβήσει από την 
τελευταία επέμβαση με ΌΙΟΟΕΟΤ μέχρι τη συγκομιδή 15 μέρες. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 26 Απριλίου 1988 

Ο ΥΦΥΠΟΥΡΓΟΣ 

ΔΗΜ. ΠΙΤΣΙΩΡΗΣ 

-♦- 

Αριθ. 13975 (3) 

Κήρυξη υποχρεωτικής της με αριθμό 6/85 απόφασης του ΔΔΔΛ Λάρι¬ 
σας για τους όρους αμοιβής και εργασίας των πτυχιούχων τεχνικών 

και μη 304 ΠΕΒ Βελεστίνου. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΤΠΟΤΡΓΕΙΟΤ ΕΡΓΑΣΙΑΣ 
Έχοντας υπόψη: 

α) Τις διατάξεις της παρ. 2 του άρθρου 5 του Ν. 3239/55. 

β) Τη γνωμοδότησή του. σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας, που έχει ληφθεί στη συνεδρίαση αυ¬ 
τού της 5.5.88. 

γ) Τη με αριθμ. 6/85 απόφαση του ΔΔΔΔ Λάρισας. 

δ) Την 96944/87 απόφαση του Υπουργού Εργασίας «περί μεταβί¬ 
βασης αρμοδιοτήτων και εξουσίας υπογραφής στους: Γεν. Γραμματέα. 
Ειδ. Γραμματείς, κλπ» (ΦΕΚ 551/Β/20.10.87), αποφασίζουμε: 

1. Κηρύσσουμε υποχρεωτική τη με αριθμ. 6/85 απόφαση του ΔΔΔΔ 
Λάρισας, που αφορά τους όρους αμοιβής και εργασίας των πτυχιούχων 
Τεχνικών και μη 304 ΠΕΒ Βελεστίνου, για όλους τους εργοδότες και 
εργαζόμενους του Κλάδου. 

2. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 5 ΜαΓου 1988 

Ο Γεν. Γραμαατέας 
Π. ΜΩΡΑΛΗΣ 

- ♦- 

Αριθ. Α4/2166 (4) 

Αναγνώριση Νοσοκομειακών Μονάδων ως κατάλληλων για άσκηση 
των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και της 
παρ. 2 του άρθρου 3 του Ν. 1278/82. 

2. Τη με αριθ. 8/23.3.88 γνωμοδότηση της Υποεπιτροπής για ανα¬ 
γνώριση Κέντρων για χορήγηση ειδικότητας. 

3. Τις με αριθ. 1542/28.4.88 και 1549/3.5.88 αποφάσεις της 
Εκτελεστικής Επιτροπής του ΚΕ.Σ.Υ. 

4. Τη με αριθ. 1554/7.12.87 απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων (ΦΕΚ 705/ 
8.12.87 τ.Β’), αποφασίζουμε: 


Επικυρώνουμε την ανωτέρω γνωμοδότηση της Ε.Ε. του ΚΕ.Σ.Υ. με 
την οποία αναγνωρίζονται ως κατάλληλες για άσκηση των γιατρών οι 
ακόλουθες νοσοκομειακές μονάδες στις αναφερόμενες ειδικότητες: 

1. Γενικό Νοσ/μείο ΑΧΕΠΑ Θεσ/νίκης 

Παν/κή Ψυχιατρική Κλινική: ΓΙλήρη άσκηση των γιατρών στην Ψυ¬ 
χιατρική. 

2. Γενικό Νοσ/μείο Ρεθύμνου 

Μικροβιολογικό Τμήμα: 11/2 χρόνο άσκηση γιατρών στη Μικρο¬ 
βιολογία. 

3. Νοσ/μείο Νοσημάτων Θώρακος Αθηνών 

Ψυχιατρική Κλινική: πλήρη άσκηση γιατρών στην Ψυχιατρική. 

4. Γενικό Νοσ/μείο Αλεξανδρούπολης 

Παν/κή, Ψυχιατρική Κλινική: πλήρη άσκηση γιατρών στην Παιδο- 
ψυχιατρική, με την προϋπόθεση ότι οι ειδικευόμενοι, για ένα εξάμηνο, 
θα μετακινούνται αναλογικά στο Παιδοψυχιατρικό τμήμα του Νοσ/ 
μείου Παίδων «ΑΓ. ΣΟΦΙΑ», στο Γενικό Νοσ/μείο Αθηνών - Τμήμα 
Εφήβων και στο Νοσ/μείο Νταού Πεντέλης, με συνεννόηση των Επι¬ 
στημονικών Δ/ντών. 

5. Παγκρήτειο Βενιζέλειο Γεν. Νοσ. Ηρακλείου Κρήτης 

Αιματολογικό Τμήμα του Παθολογικού τομέα: 2 χρόνια άσκηση για¬ 
τρών στην κλινική Αιματολογία. 

6. Νοσ. «ΑΣΚΛΗΠΙΕΙΟ» Βούλας Ε.Ε.Σ. 

Αντινολογικό Εργαστήριο: το 6μηνο Αξονικής Τομογραφίας που έχει 
ορισθεί με την Α4/4588/12.10.87 απόφασή μας να γίνεται στο Γεν. 
Νοσ. Νίκαιας Πειραιώς «ΑΓ. ΠΑΝΤΕΛΕΗΜΩΝ» μπορεί να γίνεται και 
σε οποιοδήποτε άλλο Νοσ/μείο που είναι κατάλληλο γΓ αυτό, με συνεν¬ 
νόηση των Επιστημονικών Δ/ντών. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα. 10 Μαΐου 1988 

Ο ΥΦΥΠΟΥΡΓΟΣ 

ΓΡΗΓ. ΣΟΛΩΜΟΣ 
-♦- 

Αριθ. οικ. 135/3776 (5) 

Έγκριση πρόσληψης προσωπικού στο ΤΑΧΔΙΚ. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το Κεφ. Β' του Ν. 993/79, το άρθρο 9 του Ν. 1476/84, το Ν. 
1735/87. 

2. Την απόφαση του Υπουργού Προεδρίας της Κυβέρνησης για 
έγκριση πρόσληψης στο ΤΑΧΔΙΚ προσωπικού με σύμβαση ορισμένου 
χρόνου. 

3. Την απόφαση του Διοικητικού Συμβουλίου του ΤΑΧΔΙΚ που 
έλαβε στη συνεδρίασή του αριθ. 552/87. 

4. Τις επείγουσες και απρόβλεπτες υπηρεσιακές ανάγκες, αποφασί¬ 
ζουμε: 

Εγκρίνουμε την πρόσληψη στο ΤΑΧΔΙΚ ενός (1) υπαλλήλου ειδικό¬ 
τητας θερμικών και ψυκτικών εγκαταστάσεων για το Δ.Μ. Θεσσαλονί¬ 
κης και δύο (2) φυλάκων-νυκτοφυλάκων για την κατανομή τους απο 
έναν (1) στα Δ.Μ. Θεσσαλονίκης και Πειραιά με σύμβαση ορισμένου 
χρόνου οκτώ (8) μηνών, σύμφωνα με τις διατάξεις του Κεφ. Β' του Ν. 
993/79 και του άρθρου 9 του Ν. 1476/84, για την κάλυψη απρόβλε¬ 
πτων και επειγουσών αναγκών συντήρησης και επισκευής των θερμι¬ 
κών και ψυκτικών εγκαταστάσεων και φύλαξης των Δ.Μ. Θεσσαλονί¬ 
κης και Πειραιά και εξουσιοδοτούμε το Δ.Σ. του ΤΑΧΔΙΚ για την πρόσ¬ 
ληψη και σύνταξη της σχετικής πράξης πρόσληψης ενός συντηρητή για 
τις ανάγκες του Δ. Μ. Θεσσαλονίκης και ανά ενός φύλακος- 
νυκτοφύλακος για τις ανάγκες του Δ.Μ. Πειραιώς και Θεσσαλονίκης 
αντίστοιχα. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 12 Ιανουάριου 1987 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Δ3/168 (6) 

Καθορισμός αριθμού προσώπων που θα απασχοληθούν στις Π.Α., Σ.Ν., 
ΧΑΣΟΟ και Μ.Δ.Δ.Ε., με σύμβαση μίσθωσης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη: 

1. Τις διατάξεις του άρθρου 15 του Ν. 1735/1987 (ΦΕΚ 195/87 
τ.Α'). 

2. Την αριθ. ΔΙΠΙΔ/Φ.40/241/9207/10.11.87 εγκύκλιο του 
Υπουργείου Προεδρίας της Κυβέρνησης. 

3. Τις διατάξεις του Ν. 1558/85, άρθρο 20 παρ. 3 (ΦΕΚ 137/85 
τ.Α’). 

4. Την Η.5822/87 κοινή απόφαση του Πρωθυπουργού και του 
Υπουργού Εθνικής Παιδείας και Θρησκευμάτων (ΦΕΚ 528/87 τ.Β'), 
αποφασίζουμε: 

Καθορίζουμε τον αριθμό των προσώπων στα οποία οι Παιδαγωγικές 
Ακαδημίες (Π.Α.), Σχολές Νηπ/γών (Σ.Ν.), η Χαροκόπειος Ανωτάτη 
Σχολή Οικιακής Οικονομίας (ΧΑΣΟΟ) και το Μαράσλειο Διδασκαλείο 
Δημοτικής Εκπαίδευσης (Μ.Δ.Δ.Ε.) μπορούν να αναθέσουν έργο με μί¬ 
σθωση σε σαράντα (40) καθαρίστριες. 

Τα πρόσωπα αυτά θα απασχοληθούν με τον καθαρισμό των αιθου¬ 
σών. γραφείων και γενικά των εσωτερικών και εξωτερικών χώρων των 
αναφερόμενων σχολών για χρονικό διάστημα όχι πάνω από δέκα μήνες. 

Τα προσόντα που απαιτούνται για το συγκεκριμένο έργο περιορίζο¬ 
νται στην απλή εμπειρία. 

Το συνολικό ποσόν αμοιβής κάθε αναδόχου θα ανέρχεται στο ύψος 
των 360.000 κατ’ ανώτατο όριο, το οποίο μπορεί να καταβάλλεται και 
τμηματικά θα βαρύνει δε τον προϋπολογισμό των οικείων Σχολικών 
Ταμείων. 

Τόπος εκτέλεσης των ως άνω συμβάσεων έργου ορίζεται η κάθε 
Σχολή, η δε παρακολούθηση της εκτέλεσης του έργου θα γίνεται από το 
Δ/ντή αυτής. 

Το παραπάνω έργο αφορά εργασίες που δεν ανάγονται στον κύκλο 
καθηκόντων των υπαλλήλων του Υπουργείου Εθνικής Παιδείας και 
Θρησκευμάτων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Μαΐου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΑΝΝΗΣ ΚΩΝΣΤΑΝΤΙΝΙΔΗΣ 


-♦- 

Αριθ. Β1/370 (7) 

Συγχώνευση, μετονομασία και ανακατανομή των κλινικών και εργα¬ 
στηριακών μονάδων του Τμήματος Ιατρικής της Σχολής Επιστη¬ 
μών Υγείας του Πανεπιστημίου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982, όπως το 
τελευταίο τούτο αντικαταστάθηκε με το άρθρο 48 παρ. 2 του Ν. 1404/ 
1983 (ΦΕΚ 173 Α’). 

β) Της απόφασης του Πρωθυπουργού και του Υπουργού Εθνικής 
Παιδείας και Θρησκευμάτων Η5822/1987 «Αρμοδιότητες Υφυπουρ¬ 
γών ΥΠΕΠΘ» (ΦΕΚ 528Β ) και 

2. Την πρόταση της Γενικής Συνέλευσης του Τμήματος Ιατρικής της 
Σχολής Επιστημών Υγείας του Πανεπιστημίου Κρήτης (συνεδρίαση 
4.5.88), αποφασίζουμε: 

1. Οι κλινικές και εργαστηριακές μονάδες του Τμήματος Ιατρικής 
της Σχολής Επιστημών Υγείας του Πανεπιστημίου Κρήτης, που προ- 
βλέπονται από το άρθρο 1 του Π.Δ. 361/1983 (ΦΕΚ 128 Α’ και διόρ-| 
θωση σφαλμάτων ΦΕΚ 185/1983 Α’) συγχωνεύονται, μετονομάζο¬ 
νται και ανακατανέμονται στους τομείς, σύμφωνα με τους ορισμούς των 
επομένων παραγράφων. 

2· Η κλινική και εργαστηριακή μονάδα Γυναικολογίας του Τομέα 
Χειρουργικής, μεταφέρεται στον Τομέα Μητέρας - Παιδιού και συγχω¬ 
νεύεται με την κλινική και εργαστηριακή μονάδα Μαιευτικής. 

3. Η κλινική και εργαστηριακή μονάδα Τοξικολογίας του Τομέα Ερ¬ 


γαστηριακής Ιατρικής μεταφέρεται στον Τομέα Μορφολογίας και συγ¬ 
χωνεύεται με την κλινική και εργαστηριακή μονάδα Ιατροδικαστι¬ 
κής. 

4. Οι κλινικές και εργαστηριακές μονάδες του Τομέα Ακτινολογίας 
μετονομάζονται ως εξής: 

α. Η κλινική και εργαστηριακή μονάδα Ακτινοδιαγνωστικής σε Ερ¬ 
γαστήριο Ιατρικής Απεικόνισης με τις ακόλουθες επιμέρους ειδικές μο¬ 
νάδες: 

- Γενικής Ακτινοδιαγνωστικής 

- Υπερηχοτομογραφίας 

- Αγγειογραφίας - Επεμβατικής Ακτινολογίας 

- Αξονικής Τομογραφίας 

- Μαγνητικού Συντονισμού 

- Παιδοακτινολογίας 

- Γαστρεντεροακτινολογίας 

β. Η κλινική και εργαστηριακή μονάδα Ακτινοθεραπείας σε Εργα¬ 
στήριο Ακτινοθεραπείας. 

γ. Η κλινική και εργαστηριακή μονάδα Ιατρικής Φυσικής σε Εργα¬ 
στήριο Ιατρικής Φυσικής. 

5. Η κλινική και εργαστηριακή μονάδα Πυρηνικής Ιατρικής σε Εργα¬ 
στήριο Πυρηνικής Ιατρικής. 

5. Οι κλινικές και εργαστηριακές μονάδες του Τομέα Βασικών Ιατρι¬ 
κών Επιστημών μετονομάζονται ως εξής: 

α. Η κλινική και εργαστηριακή μονάδα Στοιχείων Χημείας σε Εργα¬ 
στήριο Χημείας με τις ακόλουθες επιμέρους μονάδες. 

- Περιβαλλοντολογικής Χημείας 

- Ιατρικής Χημείας 

β. Η κλινική και εργαστηριακή μονάδα Βιοχημείας σε Εργαστήριο 
Βιοχημείας. 

γ. Η κλινική και εργαστηριακή μονάδα Κυτταρικής και Μοριακής 
Βιολογίας σε Εργαστήριο Βιολογίας με τις ακόλουθες επιμερους Μονά¬ 
δες: 

- Κυτταρικής Βιολογίας 

- Μοριακής, Βιολογίας 

- Ραδιοβιολογίας 

δ. Η κλινική και εργαστηριακή μονάδα Γενετικής σε Εργαστήριο Γε¬ 
νετικής με τις ακόλουθες επιμέρους μονάδες: 

- Κυτταρογενετικής 

- Μοριακής Γενετικής 

ε. Η κλινική και εργαστηριακή μονάδα φυσιολογίας σε Εργαστήριο 
Φυσιολογίας. 

στ. Η κλινική και εργαστηριακή μονάδα Βιοφυσικής σε Εργαστήριο 
Βιοφυσικής. 

ζ. Η κλινική και εργαστηριακή μονάδα Εμβιομηχανικής Φαρμακο¬ 
λογίας σε Εργαστήριο Φαρμακολογίας με τις ακόλουθες επιμέρους μο¬ 
νάδες. 

- Φαρμακοκινητικής και Βιοδιαθεσιμότητας 

- Φαρμακοδυναμικής και Υποδοχέων 

η. Η κλινική και εργαστηριακή μονάδα Μικροβιολογίας σε Εργαστή¬ 
ριο Βακτηριολογίας. 

θ. Η κλινική και εργαστηριακή μονάδα Παρασιτολογίας σε Εργαστή¬ 
ριο Βασικών ΙΝ'ευροεπιστημών. 

ι. Η κλινική και εργαστηριακή μονάδα Ιολογίας σε Εργαστήριο Ιολο¬ 
γίας. 

ια. Η κλινική και εργαστηριακή μονάδα Ανοσοβιολογίας σε Εργα¬ 
στήριο Ανοσοβιολογίας. 

6. Οι κλινικές και εργαστηριακές μονάδες του Τομέα Εργαστηριακής 
Ιατρικής μετονομάζονται ως εξής: 

α. Η κλινική και εργαστηριακή μονάδα Μικροβιολογίας σε Εργαστή¬ 
ριο Κλινικής Βακτηριολογίας. 

β. Η κλινική και εργαστηριακή μονάδα Ιολογίας σε Εργαστήριο Κλι¬ 
νικής Ιολογίας. 

γ. Η κλινική και εργαστηριακή μονάδα Παρασιτολογίας σε Εργαστή¬ 
ριο Κλινικής Παρασιτολογίας, Ζωονόσων και Γεωγραφικής Ιατρι¬ 
κής. 

δ. Η κλινική και εργαστηριακή μονάδα Κλινικής Χημείας σε Εργα¬ 
στήριο Κλινικής Χημείας και Βιοχημείας. 

ε. Η κλινική και εργαστηριακή μονάδα Ραδιοανοσοβιολογικών Εξε¬ 
τάσεων σε Εργαστήριο Ραδιοανοσολογικών Προσδιορισμών και Υποδο¬ 
χέων. 

στ. Η κλινική και εργαστηριακή μονάδα Ανοσολογίας σε Εργαστήριο 
Κλινικής Ανοσολογίας με την επιμέρους ειδική μονάδα Ιστοσυμβατότη- 
τος. 

ζ. Η κλινική και εργαστηριακή μονάδα Εργαστηριακής Αιματολο- 

γίας σε Εργαστήριο Αιματολογίας με τις ακόλουθες επιμέρους μονάδες: 

- Ερυθροκυττάρων 

- Λευκοκυττάρων 

- Αιμόστασης 

- Αιμοσφαιρινοπαθειών. 

η. Η κλινική και εργαστηριακή μονάδα «Τράπεζα Αίματος» σε Εργα¬ 
στήριο Αιμοδοσίας και Παραγώγων Αίματος. 

7. Οι κλινικές και εργαστηριακές μονάδες του Τομέα Κοινωνικής Ια¬ 
τρικής συγχωνεύονται και μετονομάζοντα ι ως εξής: 

α. Οι κλινικές και εργαστηριακές μονάδες Κοινωνικής Προληπτικής 
Ιατρικής, Επιδημιολογίας. Κοινωνικής Υγιεινής και Διατροφής συγχω¬ 
νεύονται και μετονομάζονται σε Κλινική Κοινωνικής Προληπτικής Ια¬ 
τρικής με τις ακόλουθες επιμέρους μονάδες: 

- Κοινωνικής Προληπτικής Ιατρικής 

- Επιδημιολογίας και Κοινωνικής Υγιεινής 

- Διατροφής 

β. Οι κλινικές και εργαστηριακές μονάδες Σχολιατρικής, Αθλιατρι- 
κής. Κοινωνικής Οικογενειακής Ιατρικής και Γεροντολογίας, συγχω¬ 
νεύονται και μετονομάζονται σε Κλινική Κοινωνικής Οικογενειακής Ια¬ 
τρικής με τις ακόλουθες επιμέρους μονάδες: 

- Κοινωνικής Οικογενειακής Ιατρικής 

- Κοινοτικής Παιδιατρικής και Σχολιατρικής 

- Αθλητιατρικής 

- Γεροντολογίας 

- Αγωγής Υγείας 

- Δημόσιας Υγείας - Εκπαίδευσης 

- Πρωτοβάθμιας φροντίδας της Υγείας 

γ. Οι κλινικές και εργαστηριακές μονάδες Κοινωνιολογίας της Ιατρι¬ 
κής και Αρχών Προγραμματισμού συγχωνεύονται σε Εργαστήριο Προ¬ 
γραμματισμού Υγείας με τις ακόλουθες επιμέρους ειδικές μονάδες: 

- Αρχών Προγραμματισμού Υγείας 

- Κοινωνιολογίας της Υγείας 

- Οικονομικών της Υγείας 

δ. Η κλινική και εργαστηριακή μονάδα Ιατρικής της Εργασίας μετο¬ 
νομάζεται σε Κλινική Ιατρικής της Εργασίας (Υγιεινή/Φυσιολογία/ 
Ψυχολογία/Εργονομία). 

ε. Οι κλινικές και εργαστηριακές μονάδες Φυσιοθεραπείας και Κοι¬ 
νωνικής Επαναποκατάστασης συγχωνεύονται και μετονομάζονται σε 
Κλινική Κοινωνικής Αποκατάστασης με τις ακόλουθες επιμέρους ειδι¬ 
κές μονάδες: 

- Κοινωνικής Αποκατάστασης 

- Φυσιοθεραπείας 

στ. Η κλινική και εργαστηριακή μονάδα Βιοστατιστικής μετονομάζε¬ 
ται σε Εργαστήριο Βιοστατιστικής με τις ακόλουθες επιμέρους ειδικές 
μονάδες: 

- Βιοστατιστικής 

- Ιατρικής Πληροφορικής 

ζ. Η κλινική και εργαστηριακή μονάδα Ιστορίας Ιατρικής /Δεοντολο¬ 
γίας μετονομάζεται σε Εργαστήριο Ιστορίας της Ιατρικής και Ιατρικής 
Δεοντολογίας. 

8. Οι κλινικές και εργαστηριακές μονάδες του Τομέα Μητέρας - 
Παιδιού συγχωνεύονται και μετονομάζονται ως εξής: 

α. Οι κλινικές και εργαστηριακές μονάδες Κλινικής Γενετικής, Γενι¬ 
κής Παιδιατρικής. Αναπνευστικού, Καρδιαγγειακού, Νεφρολογίας, Εν- 
δοκρινολογίας/Νοσημάτων Μεταβολισμού, Νευρολογίας, Λοιμωδών 
και Ψυχικής Κοινωνικής Ανάπτυξης συγχωνεύονται και μετονομάζο¬ 
νται σε Κλινική Γενικής Παιδιατρικής με τις ακόλουθες επιμέρους ειδι¬ 
κές μονάδες και κατά περίπτωση αντίστοιχα εξωτερικά ιατρεία αυτών: 

- Λοιμωδών Νόσων 1 ίαίόων 

- Παιδοπνευμονολογίας 

- Παιδοκαρδιολογίας 

- ΓΙαιδονεφρολογίας 

- Γίαιδονευρολογΐας 

- Μεταβολισμού και Ενδοκρινολογίας ΙΤαίδων 

- Εντατικής Θεραπείας Παίδων 

- Αναπτυξιακής Παιδιατρικής 

- Κλινικής Γενετικής 

- Παιδογαστρεντερολογίας 

β, Η κλινική και εργαστηριακή μονάδα Νεογνολογίας μετονομάζεται 
σε Νεογνολογική Κλινική μετά του εξαπερικού ιατρείου της και την Ει¬ 
δική Μονάδα: 

- Εντατικής θεραπείας Νεογνών 

γ. Οι κλινικές και εργαστηριακές μονάδες Αιματολογίας κα: Ογκο¬ 
λογίας συγχωνεύονται και μετονομάζονται σε Κλινική Αιματολογίας 


και Ογκολογίας Παίδων με την Ειδική μονάδα Μεσογειακής Αναιμία 
Παίδων και τα αντίστοιχα εξωτερικά ιατρεία αυτών. 

6. Οι κλινικές και εργαστηριακές μονάδες Μαιευτικής Γυναικολ.; 
γίας. Οικογενειακού Προγραμματισμού και Αναπαραγωγής του Αν 
θρώπου συγχωνεύονται και μετονομάζονται σε Γυναικολογική- Μαιευ 
τική Κλινική με τις ακόλουθες επιμέρους ειδικές μονάδες καθώς και τι 
κατά περίπτωση αντίστοιχα εξωτερικά ιατρεία αυτών: 

- Γυναικολογίας 

- Μαιευτικής 

- Εγκυμοσύνης. Υψηλού Κινδύνου 

- Περιγεννητικής Περίθαλψης 

- Οικογενειακού Προγραμματισμού 

- Γυναικολογικής Ενδοκρινολογίας και Εξωσωματικής Γονιμοποίη¬ 


σης 

- Παιδικής και Εφηβικής Γυναικολογίας 

- Γυναικολογικής Ογκολογίας 

9. Οι κλινικές και εργαστηριακές μονάδες του Τομέα Μορφολογίας 
συγχωνεύονται και μετονομάζονται ως εξής: 

α. Η κλινική και εργαστηριακή μονάδα Ανατομίας μετονομάζεται σε 
Εργαστήριο Ανατομίας. 

β. Η κλινική και εργαστηριακή μονάδα Ιστολογίας μετονομάζεται σε 
Εργαστήριο Ιστολογίας. 

γ. Η κλινική και Εργαστηριακή Μονάδα Εμβρυολογίας μετονομάζε¬ 
ται σε Εργαστήριο Εμβρυολογίας. 

δ. Οι κλινικές και εργαστηριακές μονάδες Παθολογοανατομίας και 
Κυτταρολογίας συγχωνεύονται και μετονομάζονται σε Εργαστήριο Πα¬ 
θολογοανατομίας με τις ακόλουθες επιμέρους ειδικές μονάδες: 

- Iστοπαθολογΐας 

- Κυτταρολογίας 

- Ηλεκτρονικής Μικροσκοπίας 

- Ανοσοϊστολογίας 

ε. Οι κλινικές και εργαστηριακές μονάδες Ιατροδικαστικής και Τοξι¬ 
κολογίας συγχωνεύονται και μετονομάζονται σε Εργαστήριο Ιατροδικα¬ 
στικών Επιστημών με τις ακόλουθες επιμέρους ειδικές μονάδες: 

- Ιατροδικαστικής 

- Τοξικολογίας - Εγκληματολογικής Χημείας 

10. Οι κλινικές και εργαστηριακές μονάδες του Τομέα Νευρολογίας 
και Αισθητηρίων Οργάνων μετονομάζονται ως εξής: 

α. Η κλινική και εργαστηριακή μονάδα Νευρολογίας μετονομάζεται 
σε Νευρολογική Κλινική με τις ακόλουθες επιμέρους ειδικές μονάδες και 
τα κατά περίπτωση αντίστοιχα εξωτερικά ιατρεία αυτών: 

- Κλινικής Νευροφυσιολογίας 

- Επιληψίας 

- Μεταβολικών Νόσων Νευρικού Ιστού 

β. Η κλινική και εργαστηριακή μονάδα Νευροχειρουργικής μετονο¬ 
μάζεται σε Νευροχειρουργική Κλινική στην οποία περιλαμβάνεται και 
το ομώνυμο εξωτερικό ιατρείο της. 

γ. Η κλινική και εργαστηριακή μονάδα Ωτορινολαρυγγολογίας μετο¬ 
νομάζεται σε Ωτορινολαρυγγολογική Κλινική με τις ακόλουθες επιμε- 
ρους ειδικές μονάδες: 

- Ρινομανομετρίας 

- Ακοολογίας - Λογοθεραπείας 

- ΓΙαιδοωτορινολαρυγγολογίας 

- Ωτορινολαρυγγολογικών Εφαρμογών Ακτινών Ε^δοτ 

καθώς και τα ομώνυμα εξωτερικά ιατρεία αυτών. 

δ. Η κλινική και εργαστηριακή μονάδα Οφθαλμολογίας μετονομάζε¬ 
ται σε Οφθαλμολογική Κλινική με τις ακόλουθες επιμέρους ειδικές μο¬ 
νάδες και τα κατά περίπτωση αντίστοιχα εξωτερικά ιατρεία αυτών: 

- Παιδοοφθαλμολογίας 

- Οφθαλμολογικών Εφαρμογών Ακτινών Ε&86Γ 

- Μικροχειρουργικής και Κερατοειδούς 

- Αμφιβληστροειδούς 

11. Οι κλινικές και εργαστηριακές μονάδες του Τομέα Παθολογίας 
συγχωνεύονται και μετονομάζονται ως εξής: 

α. Η κλινική και εργαστηριακή μονάδα Γενικής Παθολογίας και Λοι¬ 
μωδών συγχωνεύονται και μετονομάζονται σε Γενική Παθολογική Κλι¬ 
νική στην οποία περιλαμβάνονται οι ακόλουθες επιμέρους ειδικές μονά¬ 
δες: 

- Λοιμωδών Νόσων Ενηλίκων 

- Ανοσοκατεσταλμένων Αρρώστων 

καθώς και τα κατά περίπτωση εξωτερικά ιατρεία αυτών. 

β. Η κλινική και Εργαστηριακή Μονάδα Ενδοκρινολογίας Μεταβολι¬ 
κών Παθήσεων μετονομάζεται σε Κλινική Ενδοκρινολογίας και Μετα- 
βολικών Παθήσεων στην οποία περιλαμβάνονται οι ακόλουθες επιμε* 

ρους ειδικές μονάδες: 

- Διαβητολογίας 

- Αναπαραγωγικής Ενδοκρινολογίας 

καθώς και τα ομώνυμα εξωτερικά ιατρεία αυτών. 

γ. Η κλινική και εργαστηριακή μονάδα Αναπνευστικού μετονομάζε¬ 
ται σε Πνευμονολογική Κλινική στην οποία περιλαμβάνεται το ομώνυμο 
εξωτερικό ιατρείο της και οι ακόλουθες επιμέρους ειδικές μονάδες: 

- Βρογχοσκοπήσεων 

- Λειτουργικών Δοκιμασιών Αναπνευστικού 

δ. Η κλινική και εργαστηριακή μονάδα Δερματολογίας μετονομάζε¬ 
ται σε Δερματολογική Κλινική στην οποία περιλαμβάνεται και το ομώ¬ 
νυμο εξωτερικό ιατρείο της. 

ε. Η κλινική και εργαστηριακή μονάδα Νεφρολογίας μετονομάζεται 
σε Νεφρολογική Κλινική στην οποία περιλαμβάνονται το ομώνυμο εξω¬ 
τερικό ιατρείο της καθώς και η Ειδική Μονάδα Εξωνεφρικής Κάθαρ¬ 
σης. 

στ. Οι κλινικές και εργαστηριακές μονάδες Ρευματολογίας Κλινικής 
Ανοσολογίας και Αλλεργιολογίας συγχωνεύονται και μετονομάζονται 
σε Κλινική Ρευματολογίας και Κλινικής Ανοσολογίας στην οποία περι¬ 
λαμβάνονται η ειδική μονάδα Αλλεργιολογίας καθώς και τα ομώνυμα 
εξωτερικά ιατρεία αυτών. 

ζ. Η κλινική και εργαστηριακή μονάδα Πεπτικού μετονομάζεται σε 
Γαστρεντερολογική Κλινική στην οποία περιλαμβάνονται το ομώνυμο 
εξωτερικό ιατρείο της καθώς και οι ακόλουθες επιμέρους ειδικές μονά¬ 
δες: 

- Ενδοσκοπήσεων 

- Διερεύνησης Πεπτικού Σωλήνα, Ήπατος και Παγκρέατος 

η. Η κλινική και εργαστηριακή μονάδα Αιματολογίας μετονομάζεται 
σε Αιματολογική Κλινική στην οποία περιλαμβάνονται η Ειδική Μο¬ 
νάδα Μεσογειακής Αναιμίας Ενηλίκων καθώς και τα ομώνυμα εξωτε¬ 
ρικά ιατρεία αυτών. 

θ. Η κλινική και εργαστηριακή μονάδα Ογκολογίας μετονομάζεται 
σε Ογκολογική Κλινική στην οποία περιλαμβάνονται το ομώνυμο εξω¬ 
τερικό ιατρείο της καθώς και οι ακόλουθες επιμέρους ειδικές μονάδες: 

- Χημειοθεραπείας 

- Μετακτινοθεραπευτικής παρακολούθησης 

ι. Η κλινική και εργαστηριακή μονάδα Καρδιολογίας μετονομάζεται 
σε Καρδιολογική Κλινική στην οποία περιλαμβάνονται το ομώνυμο 
εξωτερικό ιατρείο της καθώς και οι ακόλουθες επιμέρους ειδικές μονά¬ 
δες: 

- Εντατικής Παρακολούθησης Καρδιοπαθών 

- Καθετηριασμών, Ηλεκτροφυσιολογίας και Βηματοδότησης 

- Μη Επεμβατικής Καρδιοδιαγνωστικής 

ια. Η κλινική και εργαστηριακή μονάδα Κλινικής φαρμακολογίας με¬ 
τονομάζεται σε Εργαστήριο Κλινικής Φαρμακολογίας. 

1 2. Οι κλινικές και εργαστηριακές μονάδες του Τομέα Χειρουργικής 
συγχωνεύονται και μετονομάζονται ως εξής: 

α. Η κλινική και εργαστηριακή μονάδα Γενικής Χειρουργικής μετο¬ 
νομάζεται σε Γενική Χειρουργική Κλινική με τις ακόλουθες επιμέρους 
ειδικές μονάδες: 

-Χειρουργικής Γαστρεντερολογίας 

- Παιδοχειρουργικής 

καθώς και τα ομώνυμα εξωτερικά ιατρεία αυτών. 

β. Η κλινική και εργαστηριακή μονάδα Ορθοπεδικής Τραυματολο¬ 
γίας μετονομάζεται σε Κλινική Ορθοπεδικής και Τραυματιολογίας στην 
οποία περιλαμβάνονται το ομώνυμο εξωτερικό ιατρείο της και οι ακό¬ 
λουθες επιμέρους ειδικές μονάδες: 

- Σκολιώσεως Σπονδυλικής Στήλης 

- Ορθοπεδικής Παίδων 

- Αθλητικών Κακώσεων και Κινησιολογίας 

γ. Οι κλινικές και εργαστηριακές μονάδες Χειρουργικής Θώρακος 
και Καρόιοαγγειοχειρουργικής συγχωνεύονται και μετονομάζονται σε 
Κλινική Καρδιάς - Θώρακος - Αγγείων με τις ακόλουθες επιμέρους ει¬ 
δικές μονάδες: 

- Καρδιοχειρουργικής 

- Θωρακοχειρουργικής 

- Αγγειοχειρουργικής 

- Μη επεμβατικής Αγγειοδιαγνωστικής 

καθώς και τα κατά περίπτωση ομώνυμα εξωτερικά ιατρεία αυτών. 

δ. Η κλινική και εργαστηριακή μονάδα Ουρολογίας μετονομάζεται σε 
Ουρολογική Κλινική στην οποία περιλαμβάνονται οι ακόλουθες επιμέ¬ 
ρους ειδικές μονάδες: 

Κυστεοσκοπήσεων και Ουροδυναμικής 

- Ανδρικής Στειρώσεως 


- Μη επεμβατικής Ουρολογίας - Λιθοτριψίας 

καθώς και τα ομώνυμα ^εξωτερικά ιατρεία αυτών. 

ε. Οι κλινικές και εργαστηριακές μονάδες Πλαστικής Χειρουργικής 
και Χειρουργικής Ογκολογίας συγχωνεύονται και μετονομάζονται σε 
Κλινική Χειρουργικής Ογκολογίας με τις ακόλουθες επιμέρους ειδικές 
μονάδες: 

- Χειρουργικής Ενδοκρινολογίας - 

- Πλαστικής Χειρουργικής και Εγκαυμάτων 

- Παρεντερικής και Εντερικής Σίτισης 

καθώς και τα κατά περίπτωση αντίστοιχα εξωτερικά ιατρεία αυτών. 

στ. Η κλινική και εργαστηριακή μονάδα Αναισθησιολογίας μετονο¬ 
μάζεται σε Αναισθησιολογική Κλινική η οποία περιλαμβάνει το ομώ¬ 
νυμο εξωτερικό ιατρείο της, καθώς και τις ακόλουθες επιμέρους ειδικές 
μονάδες: 

- Μεταναισθητικής Ανάνηψης 

- Εντατικής Θεραπείας Ενηλίκων (ΜΕΘ) 

- Αυξημένης Φροντίδας (ΜΑΦ) 

- Χρόνιου Πόνου 

13. Οι κλινικές και εργαστηριακές μονάδες του Τομέα Ψυχιατρικής 
και Επιστημών Συμπεριφοράς συγχωνεύονται και μετονομάζονται ως 
εξής: 

α. Οι κλινικές και εργαστηριακές μονάδες Ψυχιατρικής και Ψυχολο¬ 
γίας Ατόμων / Κοινότητας συγχωνεύονται και μετονομάζονται σε Ψυ¬ 
χιατρική Κλινική με τις ακόλουθες επιμέρους ειδικές μονάδες: 

- Ψυχογηριατρικής 

- Απασχολησιοθεραπείας 

- Κοινοτικής Ψυχιατρικής και Κοινωνικής Επανένταξης 

- Ψυχολογίας Ατόμων / Κοινότητας 

καθώς και τα κατά περίπτωση αντίστοιχα εξωτερικά ιατρεία αυτών. 

β. Η κλινική και εργαστηριακή μονάδα Παιδοψυχιατρικής μετονομά¬ 
ζεται σε ΓΙαιδοψυχιατρική Κλινική στην οποία περιλαμβάνεται και το 
ομώνυμο εξωτερικό ιατρείο της. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Μαίου 1988 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 
- φ - 

Αριθ. ΚΙ-63 (8) 

Πρόσληψη προσωπικού με σχέση εργασίας ιδιωτ. δικαίου ορισμένου 

χρόνου στο Εμπορικό και Βιομηχανικό Επιμελητήριο Άργους. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 607/76 «Περί Οργανισμού του Υπουργείου Εμπορίου». 

3. Τις διατάξεις του άρθρου 5 του Ν. 993/1979 «Περί του επί συμ- 
βάσει εργασίας ιδιωτικού προσωπικού του Δημοσίου του Οργανισμού 
τοπικής αυτοδιοικήσεως και των λοιπών νομικών προσώπων δημοσίου 
δικαίου». 

4. Τις διατάξεις του άρθρου 14 του Ν. 1735/1987 «Προσλήψεις στο 
δημόσιο τομέα, κοινωνικός έλεγχος στη δημόσια διοίκηση, πολιτικά δι¬ 
καιώματα και άλλες διατάξεις». 

5. Την αριθ. 486/31.3.1988 απόφαση της Διοικητικής Επιτροπής 
του Εμπορικού και Βιομηχανικού Επιμελητηρίου Άργους. 

6. Την αριθ. 206/28.4.1988 Πράξη του Υπουργού Προεδρίας της 
Κυβέρνησης. 

7. Την αριθ. Β3-139/16.2.1987 κοινή απόφαση του Πρωθυπουρ¬ 
γού και του Υπουργού Εμπορίου, ανάθεση αρμοδιοτήτων στον Υφυ¬ 
πουργό Εμπορίου, αποφασίζουμε: 

Διαπιστώνουμε το απρόβλεπτο και επείγον της ανάγκης που δη- 
μιουργήθηκε στη λειτουργία του Εμπορικού και Βιομηχανικού Επιμε¬ 
λητηρίου Άργους, λόγω έλλειψης εισπράκτορα με αποτέλεσμα να αντι¬ 
μετωπίζει οικονομικό πρόβλημα με κίνδυνο αδυναμίας πληρωμής των 
αποδοχών των υπαλλήλων και καθορίζουμε σε ένα τον αριθμό εισπρά- 

κτορα που μπορεί να προσλάβει το παραπάνω Επιμελητήριο με σχέση 
εργασίας ιδιωτικού δικαίου ορισμένου χρόνου και για διάστημα οκτώ 
(8) μηνών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Μαΐου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αριθ. Φ1-1722 (9; 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 23 
Όροι κυκλοφορίας τούβλων και κεραμιδιών. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 607/76 «Περί Οργανισμού του Υπουργείου Εμπορίου». 

3. Το Ν.Δ. 136/46 «Περί Αγορανομικού Κώδικος» όπως τροποποι¬ 
ήθηκε και συμπληρώθηκε μεταγενεστέρους. 

4. Τη 10/88 ΑΔ περί όρων κυκλοφορίας δομικών τούβλων και κε¬ 
ραμιδιών. 

5. Σχετικό αίτημα του Συνδέσμου Ελληνικών Βιομηχανιών Κεραμο¬ 
ποιίας, αποφασίζουμε: 

Άρθρο 1 

Η ημερομηνία έναρξης ισχύος της 10/88 Α.Δ. μετατίθεται για τη 
16.6.88, τροποποιουμένου αναλόγως του άρθρου 1 της ανωτέρω Α.Δ. 

Άρθρο 2 

Η παρούσα, που ισχύει από την επομένη της ανακοινώσεώς της στον 
ημερήσιο τύπο, να ανακοινωθεί σ’ αυτόν και να δημοσιευθεί στην Εφη¬ 
μερίδα της Κυβερνήσεως. 

Αθήνα, 9 Μαΐου 1988 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 


Αριθ. Α2-3208 (10) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 24 
Καθορισμός νέων τιμών πώλησης ψωμιού σε ορισμένες περιοχές λόγω 
πρόσθετων μεταφορικών εξόδων. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 607/76 «Περί Οργανισμού του Υπουργείου Εμπορίου», 
όπως τροποποιήθηκε με το ΠΔ 928/79. 

3. Το Ν.Δ. 136/46 «Περί Αγορανομικού Κώδικα» όπως τροποποιή¬ 
θηκε και συμπληρώθηκε μεταγενεστέρους. 

4. Την ΑΔ 72/77 «Περί κωδικοποίησης των Αγορανομικών Διατά¬ 
ξεων εκδοθεισών μέχρι 30.6.77» όπως τροποποιήθηκε και συμπληρώ¬ 
θηκε μεταγενέστερα. 

5. Την ΑΔ 50/87 «Περί διακίνησης των τιμών του ψωμιού». 

6. Την ανάγκη αναπροσαρμογής των τιμών πώλησης του ψωμιού σε 
περιοχές λόγω πρόσθετων μεταφορικών εξόδων, αποφασίζουμε: 

Άρθρο 1 

Στο άρθρο 173 της με αριθμ. 72/77 ΑΔ η παράγραφος 2 αντικαθί¬ 
σταται και συμπληρώνεται όπως παρακάτω: 

Εξουσιοδοτούμε τους Νομάρχες Κέρκυρας, Δωδεκανήσου, Σάμου, 
Λέσβου, Κρήτης, Κυκλάδων, Ημαθίας, Μαγνησίας, Ξάνθης, Χίου, Θε¬ 
σπρωτίας, Καστοριάς, Κοζάνης, Πέλλας, Πιερίας, Ιωαννίνων, Σερρών, 
Ροδόπης, Δράμας, Καβάλοις, Κιλκίς, Χαλκιδικής, Φλώρινας, Εύβοιας 
και Γρεβενών, όπως ύστερα από εξέταση των τοπικών συνθηκών παρα¬ 
σκευής και διακίνησης του ψωμιού προσαυξάνουν για την περιφέρεια 
τους, με Αγορανομικές Διατάξεις τις τιμές που έχουν καθορισθεί με την 
παράγραφο 1 του άρθρου 1 της με αριθμ. 50/87 ΑΔ και που εμπεριέ¬ 
χουν και το Φόρο Προστιθέμενης Αξίας μέχρι τέσσερις (4) δρχ. κατά 
κιλό. 

Άρθρο 2 

Οι παραβάτες της παρούσας που ισχύει σε ολόκληρη την Επικράτεια 
από της επομένης της ανακοίνωσής της στον Ημερήσιο Τύπο, διώκο¬ 
νται και τιμωρούνται σύμφωνα με τις διατάξεις του Αγορανομικού Κώ¬ 
δικα. 

Η παρούσα να δημοσιευθεί στην Εφημερίδα της Κυβερνήσεως και να 
ανακοινωθεί στον Ημερήσιο Τύπο. 

Αθήνα, 10 Μαΐου 1988 

Ο ΥΠΟΥΡΓΟΣ " 

ΝΙΚ. ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




